Председник Републике Србије Александар Вучић ће у четвртак, 18. јула 2024. године, учествовати на Самиту Европске политичке заједнице, који ће бити одржан у Великој Британији.

Учесници Самита разговараће о унапређењу билатералних и мултилатералних односа у циљу јачања безбедности и стабилности, као и о енергетици и миграцијама на европском континенту.

Током Самита у Палати Бленим, председник Вучић учествоваће на округлом столу на тему *Одбрана и обезбеђивање демократије,* а планиран је и низ билатералних сусрета са европским званичницима, међу којима су председник Републике Француске Емануел Макрон и председник Владе Краљевине Холандије Дик Шоф.

Београд,

17. јул 2024. године